[ca] El desembre de 2019 es va identificar a la Xina el nou coronavirus de la síndrome respiratòria aguda greu de tipus 2 (SARS-CoV-2), causant de la COVID-19, que provocaria una de les majors pandèmies de la història de la humanitat. Durant la infecció de SARS-CoV-2 es produeix una desregulació del sistema immune que provoca un estat hiperinflamatori que rep el nom de tempesta de citocines (CS) i que pot conduir a l'aparició de pneumònia. La radioteràpia a dosis baixes (RT-DB), pels seus reconeguts efectes antiinflamatoris i immunomoduladors, es va considerar un tractament potencialment eficaç per a la COVID-19. Aquesta tesi doctoral recull l'assaig clínic més gran realitzat fins al dia d'avui que estudia els efectes de la RT-DB en la pneumònia causada per COVID-19. Els nostres resultats demostren que el tractament amb RT-DB millora la funció respiratòria dels pacients tractats, així com incrementa la seva supervivència i redueix el període d'hospitalització i la durada dels símptomes. També hem estudiat possibles marcadors sanguinis que podrien estar associats amb una major taxa de mortalitat i de possible resposta a la RT. Hem provat que la càrrega viral al sèrum dels pacients 24 hores abans de la RT-DB, està associada amb una major mortalitat al cap de 30 dies després del tractament. També, que aquesta es correlaciona positivament amb unes puntuacions més elevades al CURB-65 i unes majors concentracions de lactat deshidrogenasa (LDH) en sang, i finalment, que la variable de la càrrega viral en sèrum combinada amb els paràmetres sanguinis aspartat aminotransferasa (AST) i LDH pre-tractament, tenen capacitat predictora de mortalitat als 30 dies post-tractament. En resum, aquesta tesi fonamenta i suposa un avenç molt rellevant en el coneixement dels beneficis i els possibles efectes radiobiològics de la RT-DB en la pneumònia causada per la COVID-19.

[en] In December 2019, the new severe acute respiratory syndrome type 2 (SARS-CoV-2) coronavirus, which causes COVID-19, was identified in China and would cause one of the largest pandemics in human history. During SARS-CoV-2 infection, immune system dysregulation occurs, resulting in a hyperinflammatory state called cytokine storm (CS), which can lead to pneumonia. Low-dose radiotherapy (LD-RT), due to its recognised anti-inflammatory and immunomodulatory effects, was considered a potentially effective treatment for COVID-19. This PhD thesis reports the largest clinical trial to date studying the effects of LD-RT on COVID-19 pneumonia. Our results show that LD-RT improves the respiratory function of treated patients, increases survival, and reduces the length of hospitalisation along with the duration of symptoms. We have also studied blood markers that could be associated with a higher mortality rate and possible response to RT. We have proven that serum viral load of patients collected 24 hours before LD-RT is associated with increased mortality 30 days post-treatment. Also, that a positive correlation exists with higher CURB-65 scores and higher blood lactate dehydrogenase (LDH) concentrations, and finally, that serum viral load variable combined with pre-treatment blood parameters, such as aspartate aminotransferase (AST) and LDH, are predictive of 30-day post-treatment mortality. In summary, this PhD thesis supports and represents a very relevant advance in the knowledge of the benefits and possible radiobiological effects of LD-RT in COVID-19 pneumonia.